Diari Oficial de la Generalitat Valenciana


Sumari del DOGV 5213, del 07-03-2006 (2006/2244)

RESOLUCIÓ de 16 de febrer de 2006, de la Conselleria d'Economia, Hisenda i Ocupació, per la qual s'accepta la transmissió realitzada per l'Institut Valencià de l'Habitatge a favor de la Generalitat Valenciana de la propietat de les parcel·les que formen part de la unitat d'execució 2RA, 2RB i 2RC, del Pla Especial de Protecció i Reforma Interior (PEPRI) del barri de Velluters, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5213

Data del DOGV
:   07-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2244


Data del document
:   16-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * propietat immobiliària
    * transmissió de la propietat
    * cultura regional

RESOLUCIÓ de 16 de febrer de 2006, de la Conselleria d'Economia, Hisenda i Ocupació, per la qual s'accepta la transmissió realitzada per l'Institut Valencià de l'Habitatge a favor de la Generalitat Valenciana de la propietat de les parcel·les que formen part de la unitat d'execució 2RA, 2RB i 2RC, del Pla Especial de Protecció i Reforma Interior (PEPRI) del barri de Velluters, de València. [2006/A2244]  
El 23 de juliol de 1992 es va aprovar el Pla Especial de Protecció i Reforma Interior del barri de Velluters, en desplegament de les previsions del Pla General d'Ordenació Urbana de València de 28 de desembre de 1988.  
La Generalitat Valenciana i l'Ajuntament de València van subscriure el 16 de juny de 1992 un conveni d'intervenció en el centre històric de València per virtut del qual esta administració va adquirir, entre altres, el compromís de dur a terme l'execució de determinades unitats d'execució fixades en els plans especials de protecció i reforma interior dels barris del Carme i Velluters. D'acord amb l'expressat conveni, l'execució de les unitats assignades a la Generalitat Valenciana podria realitzar-se directament a través de la Conselleria d'Obres Públiques i Urbanisme, a través de l'IVVSA o qualsevol altra entitat o empresa de la Generalitat Valenciana.  
El 21 d'abril de 1998 la Generalitat Valenciana i l'Ajuntament de València van subscriure un nou conveni per a la intervenció en el centre històric de València, en virtut del qual la Generalitat Valenciana va adquirir, entre altres, el compromís de gestionar, bé directament o mitjançant incentivació a la gestió indirecta, les unitats d'execució números 0, 2RA, 2RB, 2RC, 15R i 6 de les contingudes en el Pla Especial de Protecció i Reforma Interior del barri de Velluters de València. En compliment d'este compromís, el conseller d'Obres Públiques, Urbanisme i Transport de la Generalitat Valenciana, per la Resolució de 30 de juliol de 1998 (DOGV 3.349 de 13 d'octubre de 1998), va aprovar definitivament les modificacions del Pla Especial de Protecció i Reforma Interior del barri de Velluters de València i les iniciatives de programes d'actuació integrada d'execució directa a través de l'IVVSA, en la seua condició d'empresa de la Generalitat Valenciana, per a les unitats d'execució número 0, 2RA, 2RB, 2RC, 15 R i 6.  
Així mateix, es va adjudicar l'execució dels programes d'actuació integrada mencionats mitjançant expropiació dels terrenys a favor de l'IVVSA, en qualitat d'agent urbanitzador.  
El planejament aprovat per a este àmbit destina part dels solars obtinguts per expropiació a la construcció d'habitatges de protecció pública i, altres, a edificis de caràcter dotacional: Conservatori Professional de Música, Escola d'Arts Plàstiques i Disseny, centre de discapacitats, etc. En concret, la residència de discapacitats i el centre d'orientació i diagnòstic de discapacitats s'ubiquen en la unitat d'execució número UE 15-R.  
El Consell d'Administració de l'Institut Valencià de la Vivenda, SA, en la reunió realitzada el dia 8 de novembre de 2005 va acordar transmetre a la Generalitat Valenciana el sòl adquirit per l'Institut mencionat en les unitats d'execució del PEPRI del barri de Velluters de València, números 2RA, 2RB, i 2RC per a qualsevol destí compatible amb el planejament.  
En conseqüència, fent ús de les atribucions conferides per la legislació vigent, resolc:  
Primer  
Acceptar la transmissió efectuada per l'Institut Valencià de la Vivenda a favor de la Generalitat Valenciana de les parcel·les que formen part de les unitats d'execució 2RA, 2RB I 2RC del Pla Especial de Protecció i Reforma Interior del barri de Velluters de València, que responen a la següent descripció  
8-GB 1CF. Urbana: solar a València entre els carrers de Murillo, on corresponen els números 21, 23, 25, i 27 de policia; el carrer de Lope de Rueda on li correspon el número 36 de policia i el carrer de Teixidors on li corresponen els números 28, 30, 32 i 34 de policia. Ocupa una superfície segons recent mesurament de 624 m2. Confronta, davant, prenent com a tal el carrer de Murillo, el dit carrer; dreta, mirant de front a este, carrer de Lope de Rueda; esquerra, carreró entre els carrers de Teixidors i Murillo i darrere, carrer de Teixidors. Inscrita en el Registre de la Propietat de València número 3, tom 1.830, llibre 216 de la secció de Sant Vicent, foli 165. Finca 10.264. Dades cadastrals: 9426860YM9694D7190TC.  
1-HO 5AD. Urbana: solar a València entre els carrers de Teixidors, on corresponen els números 17, 19, 21, 23, 25, 27, 29, 31, 33, 35 i 37 de policia; el carrer de Lope de Rueda on li corresponen els números 28, 30, 32 i 34 de policia i el carrer d'En Sendra, on li corresponen els números 16, 20, 22, 24, 28 i 30 de policia. Ocupa una superfície de 2.106 metres quadrats. Confronta, davant, prenent com a tal el carrer de Teixidors, el dit carrer; esquerra, mirant de front a este, casa número 15 del carrer de Teixidors i casa número 11 del carrer d'En Sendra; dreta, carrer de Lope de Rueda i darrere, carrer d'En Sendra i casa número 18 del dit carrer. Inscrita en el Registre de la Propietat de València número 3, tom 1.853, llibre 222 de la secció de Sant Vicent, foli 124. Finca 10.442. Dades cadastrals: 4074419QK4161F1066HP.  
1-EY 3MZ. Urbana: solar a València entre els carrers d'En Sendra, on corresponen els números 13,15, 17, 23 (abans 21 I 23), 25, 27 i 29 de policia; el carrer de Villena, on li corresponen els números 17, 19, 21 i 23 de policia, el carrer de Lope de Rueda, on li corresponen els números 20 i 21 de policia, i el carrer del Pintor Domingo, on li corresponen els números 24, 26, 28, 30, 32, 34 i 36 de policia. Ocupa una superfície de 1.989 metres quadrats. Confronta, davant, prenent com a tal el carrer de Pintor Domingo, el dit carrer i casa número 22 del carrer; esquerra, mirant des del carrer del Pintor Domingo, carrer de Lope de Rueda; dreta, carrer de Villena i darrere, carrer d'En Sendra i casa número 19 del dit carrer. Inscrita en el Registre de la Propietat de València número 3, tom 1.853, llibre 222 de la secció de Sant Vicent, foli 92. Finca 10.437. Dades cadastrals: 6441616BS9755N 0108AT.  
3-OT 7RW. Urbana: solar siti a València, inclòs dins de l'àmbit de la unitat d'execució 2RA del Pla Especial de Protecció i Reforma Interior (PEPRI) del barri de Velluters de València, entre els carrers de Murillo, on li corresponen els números 20, 22, i 24. Té una superfície de 314 metres quadrats. Confronta, davant, prenent com a tal el carrer de Murillo, el dit carrer dret mirant de front a este, carreró que unix els carrers de Teixidors i Murillo; esquerra; casa número 13 del carrer de Murillo i darrer, carrer de Teixidors. Inscrita en el Registre de la Propietat de València número 3, tom 1.830, llibre 216 de la secció de Sant Vicent, foli 153. Finca 10.263. Dades cadastrals: 3362828AV7108W0955DT.  
Les parcel·les s'accepten lliures de càrregues i gravàmens i al corrent de qualsevol despesa, per a ser destinades a qualsevol ús permés pel planejament.  
Segon  
Una vegada formalitzada en escriptura pública la cessió i acceptació, hauran de donar-se d'alta les parcel·les cedides en l'inventari general de béns i drets de la Generalitat Valenciana i procedir a la seua inscripció en el Registre de la Propietat.  
València, 16 de febrer de 2006.. El conseller d'Economia, Hisenda i Ocupació: Gerardo Camps Devesa.